Diari Oficial de la Generalitat Valenciana


Sumari del DOGV 6577, del 01-08-2011 (2011/8552)

DECRET 87/2011, de 29 de juliol, del Consell, pel qual s'autoritza la creació de la Facultat de Ciències de la Salut i es modifica la Facultat de Ciències Humanes i Socials, en la Universitat Jaume I de Castelló.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6577

Data del DOGV
:   01-08-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/8552


Data del document
:   29-07-2011

Organisme emissor
:   Conselleria d'Educació, Formació i Ocupació

Tipus de document
:   Decret

Anàlisi jurídica

 Descriptors 

:   * Universitat Jaume I
    * universitat
    * legislació
    * centre d'ensenyament

DECRET 87/2011, de 29 de juliol, del Consell, pel qual s'autoritza la creació de la Facultat de Ciències de la Salut i es modifica la Facultat de Ciències Humanes i Socials, en la Universitat Jaume I de Castelló. [2011/8552]  
La Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, establix en l'article 8.2 que la creació, modificació i supressió de les escoles i facultats de les universitats seran acordades per les comunitats autònomes, bé per iniciativa pròpia, amb l'acord del consell de govern de la universitat, bé per iniciativa de la universitat per mitjà d'una proposta del consell de govern, en ambdós casos amb l'informe previ favorable del consell social.  
Així mateix, l'article 7.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, determina que la creació, la modificació i la supressió, en les universitats públiques, de facultats i escoles tècniques o politècniques superiors serà acordada per un decret del Consell, amb el compliment previ dels requisits i tràmits exigibles en la normativa aplicable.  
La Universitat Jaume I de Castelló ha sol·licitat autorització per a la creació de la Facultat de Ciències de la Salut, i consta en l'expedient l'informe previ favorable del Consell Social junt amb l'acord del Consell de Govern, així com l'autorització per a modificar la Facultat de Ciències Humanes i Socials.  
El Consell Valencià d'Universitats i de Formació Superior va ser informat de la proposta de creació de la Facultat de Ciències de la Salut i de la modificació de la Facultat de Ciències Humanes i Socials en la sessió de 26 de juliol de 2011.  
L'Agència Valenciana d'Avaluació i Prospectiva (AVAP) ha emés els preceptius informes favorables.  
Per això, vist l'article 8 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 16.3, en relació amb el 13.2, del Reial Decret 557/1991, de 12 d'abril, sobre creació i reconeixement d'universitats i centres universitaris, i l'article 7 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 29 de juliol de 2011,  
  
  
  
DECRETE  
  
Article 1. Creació de la Facultat de Ciències de la Salut  
S'autoritza la creació de la Facultat de Ciències de la Salut en la Universitat Jaume I de Castelló, en els termes establits en este decret.  
  
  
Article 2. Posada en funcionament de la Facultat de Ciències de la Salut  
La Conselleria d'Educació, Formació i Ocupació autoritzarà la posada en funcionament de la Facultat de Ciències de la Salut una vegada que s'hagen implantat les titulacions que s'impartiran inicialment i comprovat el compliment efectiu del que disposa el Reial Decret 557/1991, de 12 d'abril, sobre creació i reconeixement d'universitats i centres universitaris.  
  
Article 3. Ensenyances que s'han d'impartir en la Facultat de Ciències de la Salut  
Amb la seua autorització prèvia per un decret del Consell, la Facultat de Ciències de la Salut s'encarregarà de l'organització de les ensenyances i dels processos acadèmics, administratius i de gestió que conduïxen a l'obtenció dels títols de grau següents:  
Grau en Medicina.  
Grau en Infermeria.  
  
  
  
Article 4. Modificació de la Facultat de Ciències Humanes i Socials  
  
El Grau en Psicologia, les ensenyances del qual van ser autoritzades pel Decret 182/2010, de 29 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Jaume I de Castelló, deixaran d'estar organitzades per la Facultat de Ciències Humanes i Socials, per a adscriure's a la nova Facultat de Ciències de la Salut, una vegada que s'haja autoritzat la posada en funcionament de la Facultat de Ciències de la Salut.  
  
Article 5. Inscripció en el Registre d'Universitats, Centres i Títols  
  
La creació de la Facultat de Ciències de la Salut de la Universitat Jaume I de Castelló i la modificació de la Facultat de Ciències Humanes i Socials, d'acord amb l'article 13.1 del Reial Decret 1509/2008, de 12 de setembre, pel qual es regula el Registre d'Universitats, Centres i Títols, es comunicarà a este registre als efectes de la seua inscripció.  
  
  
Article 6. Comunicació a la Conferència General de Política Universitària  
De conformitat amb l'article 8.3 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, d'esta autorització s'informarà la Conferència General de Política Universitària.   
  
DISPOSICIÓ FINAL  
  
Única. Efectes  
El present decret tindrà efectes des del dia que es publique en el Diari Oficial de la Comunitat Valenciana.  
  
Valencia, 29 de juliol de 2011  
  
El president de la Generalitat,  
ALBERTO FABRA PART  
  
El conseller d'Educació, Formació i Ocupació,  
JOSÉ CISCAR BOLUFER